
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1041 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Χρηματοδότηση προγραμματικής συμφωνίας Ελλη¬ 
νικού Δημοσίου, Ε.Κ.Δ.Δ.Α. και Α.Δ.Ε.Δ.Υ. 1 

Συμμετοχή της Ελλάδος στη Διεθνή Έκθεση 
«ΕΧΡΟ 2008», στη Σαραγόσα της Ισπανίας (14.6- 
14.9.2008).». 2 


Σύσταση Επιτροπής για τη διενέργεια διαγωνισμού 
για την επιλογή Αναδόχου του έργου: «Προσδιο¬ 
ρισμός επικοινωνιακής στρατηγικής και εφαρμο¬ 
γή σχεδίου δράσης του Γ' ΚΠΣ για το υπόλοιπο 


διάστημα μέχρι την ολοκλήρωσή του». 3 

Κρατική επιχορήγηση 45.000.000 € προς το ΤΑΜΕΙΟ 
ΣΥΝΤΑΞΕΩΝ ΑΥΤΟΚΙΝΗΤΙΣΤΩΝ (ΤΣΑ) για το έτος 
2006. 4 


Εξόφληση καθυστερούμενων εισφορών προς ορ¬ 
γανισμούς Κοινωνικής Ασφάλισης αρμοδιότητας 
Υπουργείου Απασχόλησης και Κοινωνικής Προ¬ 
στασίας των επιχειρήσεων του πτηνοτροφικού 


κλάδου. 5 

Τροποποίηση απόφασης «Επανασύσταση Πρωτοβάθ¬ 
μιων Πενταμελών Επιτροπών του ν. 2643/1998».. 6 

Καθορισμός αριθμού θέσεων για το Δήμο Γέρακα 
που πληρούνται από άτομα που προστατεύονται 
από το ν. 2643/1998 και κατανομή των θέσεων αυ¬ 
τών. 7 

Αναστολή λειτουργίας Γραφείου Ρουμανίας με έδρα 
το Βουκουρέστι καθώς και παραρτήματος Βουλ¬ 
γαρίας με έδρα τη Σόφια. 8 


ΑΠΟΦΑΣΕΙ Σ 

Αριθμ. ΔΙΕΚ/ΤΜ.Β/Φ.16/4/12622 (1) 


Χρηματοδότηση προγραμματικής συμφωνίας 
Ελληνικού Δημοσίου, Ε.Κ.Δ.Δ.Α. και Α.Δ.Ε.Δ.Υ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του ν. 1388/1983 «Ιδρυση Εθνικού Κέντρου Δημόσιας 
Διοίκησης», (ΦΕΚ 113 Α'/1983), όπως ισχύει σήμερα. 


1 Αυγούστου 2006 
β) Της παρ. 3 του άρθρου 22 του ν. 2362/1995 «Περί 
Δημοσίου Λογιστικού Ελέγχου των δαπανών του κρά¬ 
τους και άλλες διατάξεις», (ΦΕΚ 247 Α71995). 

γ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

δ) Του π.δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο 
Οικονομίας και Οικονομικών», (ΦΕΚ 57 Α'/2002). 

ε) Του άρθρου 15 του ν. 3345/2005 «Οικονομικά θέματα 
Νομαρχιακών Αυτοδιοικήσεων και ρύθμιση διοικητικών 
θεμάτων», (ΦΕΚ 138 Α72005). 

στ) Του άρθρου 24 του ν. 3448/2006 «Για την περαι¬ 
τέρω χρήση πληροφοριών του δημόσιου τομέα και τη 
ρύθμιση θεμάτων αρμοδιότητας Υπουργείου Εσωτερι¬ 
κών, Δημόσιας Διοίκησης και Αποκέντρωσης», (ΦΕΚ 57 
Α72006). 

2. Την υπ’ αριθμ. 37930/ΔΙΟΕ/1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών (ΦΕΚ 1432 Β72005), «Καθορισμός αρ¬ 
μοδιοτήτων των Υφυπουργών Οικονομίας και Οικονο¬ 
μικών», αποφασίζουμε: 

1. Εγκρίνουμε κατ’ έτος μέχρι και το 2014 τη χρη¬ 
ματοδότηση της υλοποίησης των δράσεων του Εθνι¬ 
κού Κέντρου Δημόσιας Διοίκησης και Αυτοδιοίκησης 
(Ε.Κ.Δ.Δ.Α.) και του Κοινωνικού Πολύκεντρου (Κ.Π.) της 
Ανώτατης Διοίκησης Ενώσεων Δημοσίων Υπαλλήλων 
(Α.Δ.Ε.Δ.Υ.). 

2. Ο προσδιορισμός της χρηματοδότησης ορίζεται 
στην παρ. 3.2 της από 22 Νοεμβρίου 2004 Προγραμ¬ 
ματικής Συμφωνίας που κυρώθηκε με το άρθρο 15 του 
ν. 3345/2005 (ΦΕΚ 138 Α72005). 

3. Με την έναρξη κάθε οικονομικού έτους, με απόφαση 
της Επιτροπής Συντονισμού Δράσεων του άρθρου 15 
του ν. 3345/2005, ορίζεται: 

α) Η κατανομή κατά φορέα (Ε.Κ.Δ.Δ.Α. και Κ.Π.) καθώς 
και ο χρόνος καταβολής των σχετικών ποσών όπως 
προκύπτει από το χρηματοδοτικό πρωτόκολλο (Χ.Π.). 

β) Τα ποσά που διατίθενται για τις ανάγκες της δι¬ 
οικητικής και λειτουργικής στήριξης του Ε.Κ.Δ.Δ.Α. και 
του Κ.Π. τα οποία ορίζονται σε ποσοστό 8% και 5% 
αντίστοιχα του παραπάνω συνολικού ποσού που ανα- 
φέρεται στην παρ. 3α. 

4. Το Ε.Κ.Δ.Δ.Α., μετά την κατάθεση των απαραί¬ 
τητων δικαιολογητικών σύμφωνα με την υπ’ αριθμ. 
2014380/377/0026/1998 (ΦΕΚ 284 Β71998) απόφαση του 
Υπουργού Οικονομίας και Οικονομικών «Καθορισμός 
δικαιολογητικών παροχής επιχορηγήσεων σε Ν.Π.Δ. ή 
Ι.Δ. από πιστώσεις του Κρατικού Προϋπολογισμού», επι¬ 
χορηγείται με τα ποσά των παρ. 3α και 3β. 

Μετά την είσπραξη του σχετικού ποσού θα εκδίδει, 
σύμφωνα με τις διατάξεις περί Ν.Π.ΔΔ., ένταλμα επιχο¬ 
ρήγησης του Κ.Π. της Α.Δ.Ε.Δ.Υ. με το ποσό που αναλο¬ 
γεί σε αυτό, σύμφωνα με την απόφαση της Επιτροπής 
Συντονισμού Δράσεων. Το Κ.Π. της Α.Δ.Ε.Δ.Υ. για την 
είσπραξη του ανωτέρω ποσού πρέπει να υποβάλει τα 
παρακάτω δικαιολογητικά: 

1. Αίτηση του Κ.Π. υπογεγραμμένη από τον Πρόεδρο 
και τον Γενικό Γραμματέα όπου θα αναφέρονταί: 

1. Ο αριθμός τραπεζικού λογαριασμού του Κ.Π., 

II. Η πλήρης διεύθυνση του Κ.Π., 

III. Το Α.Φ.Μ. και η Δ.Ο.Υ. στην οποία ανήκει, 

IV. Οι δράσεις για τις οποίες ζητούνται τα αναγκαία 
ποσά. 

2. Απόσπασμα πρακτικών του Διοικητικού Συμβουλίου 
(Δ.Σ.) του Κ.Π. περί αποδοχής της χρηματοδότησης. 

3. Γραμμάτιο είσπραξης του ποσού. 

4. Φορολογική και ασφαλιστική ενημερότητα. 

5. Στην αρχή κάθε νέου οικονομικού έτους το Ε.Κ.Δ.Δ.Α. 
σε συνεργασία με την ΑΔ.Ε.Δ.Υ. και το Κ.Π. συντάσσουν 
χρηματοδοτικό πρωτόκολλο στο οποίο αναφέρονταί 
όλες οι ετήσιες συμφωνημένες δράσεις για την υλοποί¬ 
ηση της προγραμματικής συμφωνίας, οι απαιτούμενες 
πιστώσεις για το σκοπό αυτό καθώς και η χρονοκατα¬ 
νομή τους. 

6. Κατά την έναρξη εφαρμογής της χρηματοδότησης 
της προγραμματικής συμφωνίας, οι κατανομές των πο¬ 
σών στους δικαιούχους φορείς καθώς και οι διαδικασίες 
που ορίζονται με την παρούσα γίνονται κατά παρέκκλι¬ 
ση των χρονικών ορίων που ορίζονται στην παρούσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2006 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΠΕΤΡΟΣ ΔΟΥΚΑΣ 
-♦- 

Αριθμ. 29317/ΣΕΠ - 234 (2) 

Συμμετοχή της Ελλάδος στη Διεθνή Έκθεση «ΕΧΡΟ 

2008», στη Σαραγόσα της Ισπανίας (14.6-14.9.2008).» 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις 

α) Των άρθρων 49 και 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Όργανα» (ΦΕΚ 98 Α'). 

β) Του ν. 5562/1932 (ΦΕΚ 221 Α') «Περί κυρώσεως της 
μεταξύ της Ελλάδος και διαφόρων άλλων Χωρών υπο- 
γραφείσης εν Παρισίοις την 22α Νοεμβρίου 1928 Συμβά- 


σεως περί Διεθνών Εκθέσεων» καθώς και τις κυρώσεις 
με Νόμο των μετέπειτα τροποποιήσεων της Σύμβασης 
αυτής. 

γ) Του Ν. 528/1977 άρθρο 1, όπως τροποποιήθηκε με το 
ν. 2232/1994 (ΦΕΚ 140 Α') και το ν. 2324/17.7.1995 (ΦΕΚ 146 
Α') με τον οποίο συνιστάται Ανώνυμος Εταιρεία με την 
επωνυμία «Ελληνικός Οργανισμός Εξωτερικού Εμπορίου 
ΑΈ.» και τον διακριτικό τίτλο Ο.Π.Ε. ΑΈ. 

δ) Του π.δ. 178/2000 «Οργανισμός του Υπουργείου 
Εθνικής Οικονομίας» (ΦΕΚ 165 Α'), όπως ισχύει. 

ε) Του π.δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο 
Οικονομίας και Οικονομικών» (ΦΕΚ 57 Α'). 

στ) Του π.δ. 159/2002 «Μεταφορά αρμοδιοτήτων, υπη¬ 
ρεσιών και προσωπικού του Υπουργείου Οικονομίας και 
Οικονομικών στο Υπουργείο Εξωτερικών και σύσταση 
Γ ενικής Γ ραμματείας Διεθνών Οικονομικών Σχέσεων και 
Αναπτυξιακής Συνεργασίας στο Υπουργείο Εξωτερικών» 
(ΦΕΚ 140 Α'). 

ζ) Του π.δ. 18/2006 «Αναδιοργάνωση της Γενικής Δι¬ 
εύθυνσης Σχεδιασμού και Διαχείρισης Πολιτικής του 
Υπουργείου Οικονομίας και Οικονομικών» (ΦΕΚ 15Α'). 

2. Την υπ’ αριθμ. 44136/ΔΕΚΟ 1795/23.12.96 κοινή από¬ 
φαση Υπουργού Εθνικής Οικονομίας και Οικονομικών 
και Υφυπουργού Εθνικής Οικονομίας «Τροποποίηση, 
Κωδικοποίηση και Προσαρμογή στις διατάξεις του νό¬ 
μου 2414/1996 του καταστατικού του Ελληνικού Οργα¬ 
νισμού Εξωτερικού Εμπορίου με τον διακριτικό τίτλο 
Ο.Π.Ε ΑΈ» 

3. Το άρθρο 7 της υπ’ αριθμ. 37930/ΔΙΟΕ 1264/14.10.2005 
κοινής απόφασης Πρωθυπουργού και Υπουργού Οικο¬ 
νομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (ΦΕΚ 
1432 Β'). 

4. Το γεγονός ότι από την απόφαση αυτή προκαλείται 
δαπάνη σε βάρος του Κρατικού Προϋπολογισμού ύψους 
500.000 Ευρώ περίπου για το τρέχον οικονομικό έτος, 
1.500.000 Ευρώ περίπου για το έτος 2007 και 7.000.000 
Ευρώ για το έτος 2008. 

5. Η ανωτέρω δαπάνη δεν έχει προβλεφθεί στον Κρα¬ 
τικό Προϋπολογισμό του τρέχοντος οικονομικού έτους 
και θα καλυφθεί με ισόποση αύξηση της πίστωσης του 
Κωδικού Αριθμού Εξόδου (ΚΑΕ) 0844 του Ειδικού Φορέα 
23/720, αποφασίζουμε: 

1. Εγκρίνουμε την επίσημη συμμετοχή της Ελλάδος 
στη Διεθνή Έκθεση ΕΧΡΟ 2008 που θα πραγματοποιη¬ 
θεί στη Σαραγόσα της Ισπανίας, από 14 Ιουνίου έως 14 
Σεπτεμβρίου 2008. 

2. Ορίζουμε ως Γ ενικό Επίτροπο της Χώρας μας στη 
εν λόγω Έκθεση «ΕΧΡΟ 2008», το Γενικό Γραμματέα 
του τομέα Οικονομίας, του Υπουργείου Οικονομίας και 
Οικονομικών, Γεώργιο Μέργο. 

3. Αναθέτουμε στον Ελληνικό Οργανισμό Εξωτερικού 
Εμπορίου (Ο.Π.Ε ΑΈ.) την οργάνωση της επίσημης συμ¬ 
μετοχής της χώρας μας στην εν λόγω Διεθνή Έκθεση, 
συμπεριλαμβανομένης της οικονομικής διαχείρισης και 
νομικής υποστήριξης, στο πλαίσιο των αποφάσεων της 
Οργανωτικής Επιτροπής ΕΧΡΟ 2008 -η οποία πρόκειται 
να συσταθεί για το σκοπό αυτό- και σε συνεργασία 
με τη Δ/νση Συντονισμού Εξαγωγικής Πολιτικής του 
Υπουργείου Οικονομίας και Οικονομικών. 

4. Ο Πρόεδρος του Ο.Π.Ε. Α.Ε., κατόπιν εξουσιοδοτήσε- 
ως του Γ ενικού Επιτρόπου της Ελλάδος για την ΕΧΡΟ 

2008, Γεν. Γραμματέα του Υπουργείου Οικονομίας και 
Οικονομικών, Γ. Μέργου, 

- Ορίζει με απόφασή του τις ακόλουθες Επιτροπές: 

α. Επιτροπή αρμόδια για την οργάνωση και λειτουργία 

της Ελληνικής συμμετοχής, η οποία και θα συντάξει το 
Γενικό Προϋπολογισμό μέσα στα οικονομικά πλαίσια 
που καθορίζονται από το Υπουργείο. 

β. Επιτροπή διαχείρισης των σχετικών δαπανών σύμ¬ 
φωνα με τον Γ ενικό Προϋπολογισμό της ΕΧΡΟ 2008. 

γ. Κάθε άλλη Επιτροπή που θα απαιτηθεί για τη διε¬ 
νέργεια διαγωνισμών (όπως αξιολόγησης προσφορών, 
παραλαβής έργων, υπηρεσιών, προμηθειών) στο πλαίσιο 
της οργάνωσης και λετουργίας της Ελληνικής συμμε¬ 
τοχής στην ΕΧΡΟ 2008. 

- Εγκρίνει δαπάνες τόσο κατά τη διάρκεια προετοι¬ 
μασίας της συμμετοχής όσο και κατά τη διάρκεια λει¬ 
τουργίας της'Εκθεσης, κατόπιν εισηγήσεων των ως άνω 
Επιτροπών. 

5. Σε περίπτωση απουσίας του Προέδρου, οι αρμο¬ 
διότητες ασκούνται από τον Διευθύνοντα Σύμβουλο 
του Οργανισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2006 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 
-♦- 

Αριθμ. 29695/ΕΥΣΣΑΑΠ 2336 (3) 

Σύσταση Επιτροπής για τη διενέργεια διαγωνισμού για 
την επιλογή Αναδόχου του έργου: «Προσδιορισμός 
επικοινωνιακής στρατηγικής και εφαρμογή σχεδίου 
δράσης του Γ' ΚΠΣ για το υπόλοιπο διάστημα μέχρι 
την ολοκλήρωσή του». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπ’ όψη: 

1. Το ν. 2860/2000 «Διαχείριση, παρακολούθηση και 
έλεγχος του ΚΠΣ και άλλες διατάξεις» (ΦΕΚ 251/τ. Α'/ 
14.11.2000) όπως τροποποιήθηκε και ισχύει. 

2. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε 
για το άρθρο πρώτο του π.δ. 63/2005 (Α' 98). 

3. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165/τ. Α714.7.2000). 

4. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικο¬ 
νομίας και Οικονομικών» (ΦΕΚ 57/Α721.3.2002. 

5. Το π.δ. 4/2002 «Εκτέλεση ενεργειών τεχνικής βοή- 
θειας-στήριξης και διαχείριση των αντίστοιχων πόρων» 
(ΦΕΚ 3/14.1.2002). 

6. Την απόφαση του Υπουργού Οικονομίας και Οικονο¬ 
μικών υπ’ αριθμ. 38243/ΔΙΟΕ/922/28.9.2004 περί Επιτρο¬ 
πών και Ομάδων Εργασίας (ΦΕΚ 1496/Β'/6.10.2004). 

7. Την υπ’ αριθμ. 47533/ΔΙΟΕ 1250/2.12.2004 κοινή από¬ 
φαση Υπουργών Εσωτερικών, Δημόσιας Διοίκησης και 
Αποκέντρωσης, Οικονομίας και Οικονομικών για την 
τροποποίηση απόφασης για τη σύσταση της Ειδικής 
Υπηρεσίας Στρατηγικής, Σχεδιασμού και Αξιολόγησης 
Αναπτυξιακών Προγραμμάτων (Ε.Υ.Σ.Σ.Α.Α.Π). 


8. Την απόφαση έγκρισης του ετήσιου προγράμματος 
τεχνικής βοήθειας στήριξης της Διαχειριστικής Αρχής 
του ΚΠΣ 2000-2006 για το 2006. 

9. Την υπ’ αριθμ. 20988/ΕΥΣΣΑΑΠ1625/19.5.2006 απόφα¬ 
ση Προκήρυξης Ανοικτού Διαγωνισμού για την επιλογή 
Αναδόχου του έργου «Προσδιορισμός επικοινωνιακής 
στρατηγικής και εφαρμογή σχεδίου δράσης του Γ' ΚΠΣ 
για το υπόλοιπο διάστημα μέχρι την ολοκλήρωσή του». 

10. Το άρθρο 17 παρ. 7 του ν. .3205/2003 (ΦΕΚ 297 Α') 
όπως τροποποιήθηκε με το ν. 3408/2005 και ισχύει. 

11. Το γεγονός ότι από την απόφαση αυτή προκαλείται 
δαπάνη του δημοσίου, ποσού 16.650 ευρώ, η οποία θα 
καλυφθεί από πιστώσεις του προϋπολογισμού Τεχνικής 
Βοήθειας (Υποπρ. Β'), αποφασίζουμε: 

1. Τη συγκρότηση Επιτροπής για την Διενέργεια δια¬ 
γωνισμού για την επιλογή Αναδόχου του έργου «Προσ¬ 
διορισμός επικοινωνιακής στρατηγικής και εφαρμογή 
σχεδίου δράσης του Γ' ΚΠΣ για το υπόλοιπο διάστημα 
μέχρι την ολοκλήρωσή του». 

2. Πρόεδρος της Επιτροπής ορίζεται ο Μ. Κατσιαδάκης, 
Γενικός Διευθυντής Αναπτυξιακού Προγραμματισμού, 
Περιφερειακής Πολιτικής και Δημοσίων Επενδύσεων 
του ΥΠ.ΟΙ.Ο 

3. Μέλη της Επιτροπής Διενέργειας διαγωνισμού ορί¬ 
ζονται 01 : 

• Ιωάννης Φίρμπας, Προϊστάμενος Ειδικής Υπηρεσίας 
Στρατηγικής, Σχεδιασμού και Αξιολόγησης Αναπτυξια¬ 
κών Προγραμμάτων, ΥΠΟΙΟ, ως μέλος. 

• Δημήτρης Σουσούνης Προϊστάμενος Ειδικής Υπηρε¬ 
σίας Αρχής Πληρωμής ΚΠΣ, Κοινοτικών Πρωτοβουλιών 
και Ταμείου Συνοχής, ΥΠΟΙΟ, ως μέλος. 

• Πασχάλης Καραγιάννης, Διευθυντής της Δ/νσης 
Ελέγχου και Εκταμιεύσεων ΥΠ.ΟΙ.Ο, ως μέλος. 

• Μενέλαος Δασκαλάκης, επικοινωνιολόγος, ως μέ¬ 
λος. 

• Βικτωρία Σωτηριάδου, Δ/ντρια Ευρωπαϊκής Ένωσης 
ΥΠΟΙΟ ως μέλος. 

• Παναγιώτης Μπούκας Δ/νων Σύμβουλος 3οΙίά 
ΟοπιπιαπίοαΙίοη ως τακτικό μέλος, Γ ιάννης Ρόκκας Γ ε¬ 
νικός Δ/ντής δοΙίά ΟοπιπιαπίοεΙίοπ ως αναπληρωματικό 
μέλος. Εκπρόσωποι της'Ενωσης Εταιρειών Διαφήμισης 
- Επικοινωνίας (ΕΔΕΕ). 

4. Έργο της Επιτροπής είναι η αξιολόγηση των προ¬ 
τάσεων σύμφωνα με: 

α. Το τεύχος Προκήρυξης ανοικτού διαγωνισμού για 
την επιλογή Αναδόχου του'Εργου «Προσδιορισμός επι- 
κοινωνιακής στρατηγικής και εφαρμογή σχεδίου δρά¬ 
σης του Γ' ΚΠΣ για το υπόλοιπο διάστημα μέχρι την 
ολοκλήρωσή του». 

β. Τη σχετική Διακήρυξη που δημοσιεύθηκε στην Επί¬ 
σημη Εφημερίδα των Ευρωπαϊκών Κοινοτήτων. 

5. Η παραπάνω επιτροπή συνεπικουρείται στο έργο 
της από Τεχνική Γραμματεία που αποτελείται από τους 
εξής: 

• Ευγενία Παναγιωτακοπούλου, Προϊσταμένη Μονάδας 
Πληροφόρησης και Δημοσιότητας / ΕΥΣΣΑΑΠ, ΥΠΟΙΟ, 
ως συντονίστρια 

• Ευαγγελία Κεφαλά, στέλεχος της Μονάδας Πληρο¬ 
φόρησης και Δημοσιότητας/ ΕΥΣΣΑΑΠ 

• Ελένη Παππά, στέλεχος της Μονάδας Πληροφόρη¬ 
σης και Δημοσιότητας/ ΕΥΣΣΑΑΠ 

• Δημήτριος Παζάίτης, Ηλεκτρολόγος - Μηχανικός, 
ΥΠΟΙΟ 

• Ιουλία Αρμάγου, Οικονομολόγος, ΥΠΟΙΟ 

• Π. Χατζηαναγνώστου, Νομικός, ΥΠΟΙΟ 

• Π. Μάλοβιτς, Νομικός, ΥΠΟΙΟ 

• Αργυρώ Σολιδάκη, στέλεχος ΕΥΣΣΑΑΠ, ΥΠΟΙΟ 

• Μιχάλης Χριστοδούλου, στέλεχος Δ/νσης Οικονο¬ 
μικού ΥΠ.ΟΙ.Ο. 

6. Για τις συνεδριάσεις που πραγματοποιούνται εκτός 
κανονικού ωραρίου, η αποζημίωση του Προέδρου, των 
μελών και της Τεχνικής Γραμματείας, καθορίζεται 
(λαμβάνοντας υπόψη τα προβλεπόμενα στο άρθρο 17 
παρ. 7 του ν. 3205/2003, όπως τροποποιήθηκε με το 
ν. 3408/2005), λόγω της ιδιαιτερότητας και του οικονομι¬ 
κού μεγέθους του αξιολογούμενου προς ανάθεση έργου, 
κατ’ αποκοπήν και κατ’ άτομο ως ακολούθως: 

• Πρόεδρος: 1.800 ευρώ 

• Μέλη Επιτροπής: 1.530 ευρώ 

• Συντονίστρια και Μέλη Τεχνικής Γραμματείας: 1.170 
ευρώ 

Η ανωτέρω αποζημίωση υπολογίζεται με την εκτί¬ 
μηση ολοκλήρωσης του έργου της Επιτροπής εντός 
τριών μηνών. Η αποζημίωση καταβάλλεται με σχετική 
εντολή πληρωμής του Γ ενικού Γ ραμματέα Επενδύσεων 
και Ανάπτυξης. 

Προϋπόθεση καταβολής της ανωτέρω αμοιβής είναι η 
τήρηση των προβλεπόμενων ορίων αμοιβών δημοσίων 
υπαλλήλων που τίθενται από την κείμενη νομοθεσία 
και ως εκ τούτου, ο Πρόεδρος της Επιτροπής και τα 
μέλη Δ. Σουσούνης και I. Φίρμπας δεν θα λάβουν τις 
προβλεπόμενες στην παρούσα αμοιβές. 

Η απόφαση να δημοσιευθεί στην Εφημερίδα της Κυ- 
βερνήσεως. 

Αθήνα 17 Ιουλίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. Φ10022/οικ. 5813/255 (4) 

Κρατική επιχορήγηση 45.000.000 € προς το ΤΑΜΕΙΟ ΣΥ¬ 
ΝΤΑΞΕΩΝ ΑΥΤΟΚΙΝΗΤΙΣΤΩΝ (ΤΣΑ) για το έτος 2006. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ.1 του άρθρου 3 του ν.δ. 465/ 
1970 (57 Α') «Περί αυξήσεως των καταβαλλομένων υπό 
των φορέων Κοιν. Ασφαλίσεως συντάξεων και τροπο- 
ποιήσεως των συναφών διατάξεων». 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98Α'). 

3. Την υπ’ αριθμ. Υ1/10.3.2004 (Β 513) απόφαση «Μετα¬ 
βολής τίτλων Υπουργείων και καθορισμός της σειράς 
των Υπουργείων». 

4. Την υπ’ αριθμ. Φ.80000/οικ.16652/1110/4.7.2006 από¬ 
φαση «Μεταβίβαση αρμοδιοτήτων του Υπουργού Απα¬ 
σχόλησης και Κοινωνικής Προστασίας Σάββα Τσιτουρί- 
δη στο Γ ενικό Γ ραμματέα Δημοσθένη Μαμμωνά και στον 
Ειδικό Γραμματέα Ευγένιο Παπαδόπουλο της Γενικής 
Γραμματείας Κοινωνικών Ασφαλίσεων του Υπουργείου 
Απασχόλησης και Κοινωνικής Προστασίας». 


5. Το π.δ. 213/92 «Οργανισμός της Γ ενικής Γ ραμματείας 
Κοινωνικών Ασφαλίσεων» (102 Α'). 

6. Το π.δ. 372/1995 «Μεταφορά της Γ ενικής Γ ραμματεί¬ 
ας Κοινωνικών Ασφαλίσεων στο Υπουργείο Εργασίας» 
(201 Α'). 

7. Τις διατάξεις της παρ. 7 του άρθρου 3 της κοινής 
υπουργικής απόφασης 33361/5.9.1991 (703 Β') «Μεταβίβα¬ 
ση εξουσίας υπογραφής σύμφωνα με το άρθρο 7 παρ. 
1 του ν. 1943/1991». 

8. Τις διατάξεις του εδαφίου ΙΘ της παρ. 1 του άρθρου 
1 του π.δ. 129/1992 (65 Α') «Περιορισμός συναρμοδιοτήτων 
κατά την έκδοση υπουργικών αποφάσεων σε θέματα 
αρμοδιότητας Υπουργείων». 

9. Ότι από την απόφαση αυτή προκαλείται δαπά¬ 
νη σε βάρος του Κρατικού Προϋπολογισμού ύψους 
45.000.000,00 € για το οικονομικό έτος 2006. Η δαπάνη 
αυτή θα καλυφθεί από τον Κρατικό Προϋπολογισμό σε 
πίστωση που έχει εγγράφει στον Κωδικό Αριθμό Φορέα 
33-210 «Δαπάνες Κοινωνικής Ασφάλισης» και στον Κωδι¬ 
κό Αριθμό Εξόδου (ΚΑΕ) 2355 του Προϋπολογισμού του 
Υπουργείου Απασχόλησης και Κοινωνικής Προστασίας 
(Γενική Γραμματεία Κοινωνικών Ασφαλίσεων) οικονομι¬ 
κού έτους 2006», αποφασίζουμε: 

Καθορίζουμε το ύψος της κρατικής επιχορήγησης 
προς το Ταμείο Συντάξεων Αυτοκινητιστών (ΤΣΑ) για 
το έτος 2006 στο ποσό των σαράντα πέντε εκατομ¬ 
μυρίων € (45.000.000,00) το οποίο αναγράφεται στον 
Κρατικό Προϋπολογισμό του οικονομικού έτους 2006 με 
κωδικό αριθμό εξόδου 2355 στον Προϋπολογισμό του 
Υπουργείου Απασχόλησης και Κοινωνικής Προστασίας 
(Γ ενική Γ ραμματεία Κοινωνικών Ασφαλίσεων). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 2006 
Οι Γενικοί Γραμματείς 

Δημοσιονομικής Πολιτικής 
Υπουργείου Οικονομίας Υπουργείου Οικονομίας 

και Οικονομικών και Οικονομικών 

Γ. ΜΕΡΓΟΣ Γ. ΚΟΥΡΗΣ 

Κοινωνικών Ασφαλίσεων 
Υπουργείου Απασχόλησης και 
Κοινωνικής Προσταστίας 
Δ. ΜΑΜΜΩΝΑΣ 

-♦- 

Αριθμ. Φ11321/οικ.18141/1378 (5) 

Εξόφληση καθυστερούμενων εισφορών προς οργανι¬ 
σμούς Κοινωνικής Ασφάλισης αρμοδιότητας Υπουρ¬ 
γείου Απασχόλησης και Κοινωνικής Προστασίας των 
επιχειρήσεων του πτηνοτροφικού κλάδου. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 12 του ν. 3460/2006 (ΦΕΚ 
105Α'/30.5.2005) «Αποτίμηση χρηματοοικονομικών μέσων 
εταιρειών στην εύλογη αξία και άλλες διατάξεις». 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98Α'). 

3. Τις διατάξεις του π.δ. 33/15.2.2006 «Διορισμός Υπουρ¬ 
γών και Υφυπουργών» (ΦΕΚ 35Α'/15.2.2006). 

4. Τις διατάξεις του π.δ. 372/1995 (Α' 201) και π.δ. 213/ 
1992 (Α 102). 

5. Το γεγονός ότι από την απόφαση αυτή προκαλεί- 
ται υστέρηση εσόδων στους ασφαλιστικούς οργανι¬ 
σμούς κύριας και επικουρικής ασφάλισης αρμοδιότητας 
Υπουργείου Απασχόλησης και Κοινωνικής Προστασίας, 
το ύψος της οποίας δεν μπορεί να υπολογιστεί, δεδομέ¬ 
νου ότι δεν είναι εκ των προτέρων γνωστός ο αριθμός 
των επιχειρήσεων που θα υπαχθούν στη ρύθμιση του 
άρθρου 12 του ν. 3460/2006, αποφασίζουμε: 

1. Επιχειρήσεις του πτηνοτροφικού κλάδου που δρα¬ 
στηριοποιούνται στην παραγωγή, εμπορία, μεταποίηση 
και τυποποίηση αποκλειστικά πτηνών (νωπών και κα- 
τεψυγμένων) και πτηνοτροφικών προϊόντων υπάγονται 
στη ρύθμιση του άρθρου 12 του ν. 3460/2006, εφόσον: 

α) Υποβάλλουν σχετική αίτηση προς τους αρμόδιους 
ασφαλιστικούς οργανισμούς μέχρι και την 29.9.2006. 

β) Υποβάλλουν εμπρόθεσμα όλες τις Αναλυτικές Πε¬ 
ριοδικές Δηλώσεις (ΑΠΔ) ή τις κατά μήνα μισθοδοτικές 
καταστάσεις της περιόδου απασχόλησης για την οποία 
χωρεί αναστολή καταβολής των εργοδοτικών ασφαλι¬ 
στικών εισφορών. 

γ) Αποδίδουν τις εισφορές που παρακρατήθηκαν ή 
θα παρακρατηθούν από τους ασφαλισμένους κατά το 
διάστημα από 1.9.2005 έως 30.9.2006. 

Σε περίπτωση που δεν έχουν αποδοθεί οι εισφορές 
αυτές είναι δυνατή η ένταξη στην παρούσα ρύθμιση, 
εφόσον η καταβολή τους ρυθμιστεί για μεν το ΙΚΑ- 
ΕΤΑΜ σύμφωνα με τις διατάξεις των άρθρων 51-55 του 
ν. 2676/1999, όπως ισχύουν, για δε τα λοιπά Ταμεία, σύμ¬ 
φωνα με τις διατάξεις του άρθρου 61 του ίδιου νόμου, 
όπως αυτές ισχύουν. 

2. Στη ρύθμιση αυτή υπάγονται: 

α) Οι εργοδοτικές εισφορές των ανωτέρω επιχειρήσε¬ 
ων προς όλους τους ασφαλιστικούς οργανισμούς κύριας 
και επικουρικής ασφάλισης αρμοδιότητας Υπουργείου 
Απασχόλησης και Κοινωνικής Προστασίας συμπεριλαμ¬ 
βανομένου και του ΟΓΑ καθώς και προς τους Οργανι¬ 
σμούς, Ταμεία και Λογαριασμούς των οποίων οι εισφορές 
εισπράττονται ή συνεισπράττονται από το ΙΚΑ - ΕΤΑΜ, 
οι οποίες αναστέλλονται, σύμφωνα με τις διατάξεις του 
άρθρου 12 του ν. 3460/2006 για το διάστημα 1.9.2005 
μέχρι 30.9.2006, χωρίς υπολογισμό επ’ αυτών προσθέτων 
τελών και λοιπών προσαυξήσεων. 

β) Οι οφειλόμενες εργοδοτικές και εργατικές εισφορές 
προς τους ανωτέρω ασφαλιστικούς οργανισμούς περι¬ 
όδου απασχόλησης μέχρι 31.8.2005, οι οποίες κεφαλαι- 
οποιούνται μαζί με τα αναλογούντα σ’ αυτές πρόσθετα 
τέλη, τόκους, λοιπές προσαυξήσεις και επιβαρύνσεις. 

Οι εισφορές των περιπτώσεων α) και β) εξοφλού¬ 
νται σε 120 μηνιαίες δόσεις. Ειδικά για τις εισφορές 
της περίπτωσης β) παρέχεται έκπτωση 50% επί των 
αναλογούντων προσθέτων τελών, τόκων και λοιπών 
προσαυξήσεων. 

Το ποσό της μείωσης των προσθέτων τελών, τόκων 
και λοιπών προσαυξήσεων επιμερίζεται ισόποσα σε όλες 
τις δόσεις. 

Το ποσό της κάθε δόσης δεν μπορεί να είναι μικρό¬ 
τερο των τριακοσίων (300) ευρώ. 

γ) Ειδικά για τον ΟΓΑ οι οφειλόμενες εργοδοτικές 
εισφορές των ανωτέρω επιχειρήσεων για το χρονικό 
διάστημα από 1.7.2005 μέχρι 30.6.2006, η καταβολή των 
οποίων αναστέλλεται σύμφωνα με τις διατάξεις του 


άρθρου 12 του ν. 3460/2006, δεν επανυπολογίζονται με 
βάση το νέο ποσό της ασφαλιστικής κατηγορίας, όπως 
αυτό αναπροσαρμόζεται, σύμφωνα με τις ισχύουσες 
διατάξεις. 

Οι οφειλόμενες εργοδοτικές και εργατικές εισφορές 
προς τον ΟΓ Α των επιχειρήσεων αυτών για το διάστημα 
μέχρι 30.6.2005, όπως αυτές έχουν επανυπολογιστεί 
σύμφωνα με τις διατάξεις της παρ. 3 του άρθρου 4 του 
ν. 2458/1997 εξοφλούνται σε 14 εξαμηνιαίες δόσεις που 
αντιστοιχούν σε ημερολογιακά εξάμηνα. 

Το ποσό της κάθε δόσης δεν μπορεί να είναι μικρό¬ 
τερο των εκατόν πενήντα (150) ευρώ. 

3. Στην παρούσα ρύθμιση μπορούν να υπαχθούν και 
όσες από τις ανωτέρω επιχειρήσεις έχουν ρυθμίσει τις 
οφειλές τους με άλλες διατάξεις για το μέρος της οφει¬ 
λής που δεν έχει εξοφληθεί. 

4. Η πρώτη από τις μηνιαίες δόσεις καταβάλλεται 
μέχρι την τελευταία εργάσιμη για τις δημόσιες υπη¬ 
ρεσίες ημέρα του μεθεπόμενου μήνα από τη λήξη της 
αναστολής, οι δε υπόλοιπες δόσεις μέχρι την τελευταία 
εργάσιμη για τις δημόσιες υπηρεσίες ημέρα των αντί¬ 
στοιχων μηνών που ακολουθούν. 

Στα ταμεία αυτοτελώς απασχολουμένων που ισχύει το 
μηχανογραφικό σύστημα είσπραξης εισφορών, η εφαρ¬ 
μογή της ρύθμισης αυτής προσαρμόζεται στον Κανονι¬ 
σμό Λειτουργίας των Μηχανογραφικών Τμημάτων. 

Ειδικά για τον ΟΓΑ η πρώτη δόση καταβάλλεται εντός 
του πρώτου εξαμήνου του 2007. 

5. Οι διατάξεις της παρ.5 του άρθρου 11 του ν. 3232/2004 
και της παρ. 6 του άρθρου 61 του ν. 2676/1999 έχουν 
εφαρμογή και στην παρούσα ρύθμιση. Η μη συμμόρφω¬ 
ση στις παραπάνω διατάξεις καθώς και η μη καταβολή 
των τρεχουσών ασφαλιστικών εισφορών συνεπάγεται 
την απώλεια του παρεχόμενου ευεργετήματος τμηματι¬ 
κής εξόφλησης των οφειλόμενων εισφορών και καθιστά 
άμεσα απαιτητό το σύνολο του οφειλόμενου ποσού 
από κύρια εισφορά με τα αναλογούντα σ’ αυτή κατά 
την ημερομηνία εξόφλησης πρόσθετα τέλη και λοιπές 
προσαυξήσεις. 

6. Σε περίπτωση εκπρόθεσμης καταβολής δόσης, το 
συνολικό ποσό αυτής προσαυξάνεται με τα προβλε- 
πόμενα από την παρ. 6 του άρθρου 9 του ν. 3232/2004 
πρόσθετα τέλη. 

Ειδικά για τον ΟΓ Α έχουν εφαρμογή και στην παρούσα 
ρύθμιση οι διατάξεις του τρίτου εδαφίου της παρ. 1 του 
άρθρου 15 του ν. 2458/1997, όπως τροποποιήθηκαν με 
τις διατάξεις του εδαφίου α' της παρ. 4 του άρθρου 7 
του ν. 3050/2002. 

Η μη συμμόρφωση στις παραπάνω διατάξεις συνεπά¬ 
γεται την απώλεια του παρεχόμενου ευεργετήματος 
τμηματικής εξόφλησης των οφειλόμενων εισφορών και 
καθίσταται άμεσα απαιτητό το σύνολο του οφειλόμενου 
ποσού, αναπροσαρμοσμένο σύμφωνα με τις διατάξεις 
της παρ. 3 του άρθρου 4 του ν. 2458/1997. 

Σε περίπτωση εκπρόθεσμης καταβολής δόσης το 
ποσό της επανυπολογίζεται σύμφωνα με τις διατάξεις 
της παρ. 3 του άρθρου 4 του ν. 2458/1997. 

7. Για όσο διάστημα οι υπαχθέντες στη ρύθμιση τη¬ 
ρούν τους όρους αυτής: 

α) Αναστέλλεται η ποινική δίωξη για παραβάσεις του 
α.ν. 86/1967, όπως ισχύει, εξαλείφεται το αξιόποινο σε 
περίπτωση ολοσχερούς εξόφλησης και αναβάλλεται η 
εκτέλεση της καταγνωσθείσας ποινής ή διακόπτεται η 

αρξάμενη εκτέλεση αυτής, η οποία τελικά εξαλείφεται 
σε περίπτωση ολοσχερούς εξόφλησης. 

β) Αναστέλλεται η διαδικασία λήψης αναγκαστικών 
μέτρων ενώ διατηρούνται οι κατασχέσεις και υποθήκες 
που έχουν επιβληθεί με εξαίρεση τις κατασχέσεις εις 
χείρας τρίτου. 

γ) Οι αναστολές της παραγράφου αυτής παύουν, εφό¬ 
σον ο υπόχρεος απολέσει το δικαίωμα της ρύθμισης. 

δ)Χορηγείται βεβαίωση ασφαλιστικής ενημερότητας, 
χωρίς παρακράτηση για κάθε χρήση, με εξαίρεση την 
περίπτωση του άρθρου 8 παρ. 5 εδ. ε' του α.ν. 1846/1951, 
όπως ισχύει. 

Σε περίπτωση απώλειας της ρύθμισης, λαμβάνονται 
σωρευτικά όλα τα αναγκαστικά μέτρα για την είσπρα¬ 
ξη του συνόλου της οφειλής μετά των αναλογούντων 
προσθέτων τελών και λοιπών προσαυξήσεων. 

8. Οπου από τις κείμενες διατάξεις απαιτείται ως προ¬ 
ϋπόθεση για την απονομή σύνταξης από ταμεία αυ- 
τοτελώς απασχολουμένων η προηγούμενη εξόφληση 
των καθυστερούμενων οφειλών, λογίζεται ότι υπάρχει 
η προϋπόθεση αυτή στην περίπτωση υπαγωγής στη 
ρύθμιση αυτή . Σε περίπτωση καθυστέρησης καταβολής 
οφειλόμενης δόσης, το αντίστοιχο ποσό αυτής συμψη¬ 
φίζεται και παρακρατείται από το ποσό της καταβαλ¬ 
λόμενης σύνταξης του αμέσως επόμενου μήνα. 

Ειδικά για τον ΟΓΑ σε περίπτωση καθυστέρησης κα¬ 
ταβολής οφειλόμενης δόσης, το αντίστοιχο ποσό αυτής 
επιμερίζεται κατά μήνα και παρακρατείται από το ποσό 
της μηνιαίας καταβαλλόμενης σύνταξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2006 

Ο ΥΠΟΥΡΓΟΣ 

Σ. ΤΣΙΤΟΥΡΙΔΗΣ 
-♦- 

Αριθμ. 94544 (6) 

Τροποποίηση απόφασης «Επανασύσταση Πρωτοβάθ¬ 
μιων Πενταμελών Επιτροπών του ν. 2643/1998. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

2. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά όργανα, που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98Α'). 

2. Τις διατάξεις του άρθρου 9 του ν. 2643/1999 «Μέρι¬ 
μνα για την απασχόληση ειδικών κατηγοριών και άλλες 
διατάξεις». 

3. Τις υπ’ αριθμ. 192242/1998,10129/1999 και 190660/1999 
αποφάσεις του Υπουργού Εργασίας και Κοινωνικών 
Ασφαλίσεων «Σύσταση Πρωτοβάθμιων Πενταμελών 
Επιτροπών του ν. 2643/1998». 

4. Το γεγονός ότι από τη δημοσίευση της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αλλά βαρύνει τον λογαριασμό εξόδων 
Διοίκησης του κλάδου Ανεργίας του Ο.Α.Ε.Δ. 

5. Την υπ’ αριθμ. 95863/8.7.2005 απόφαση «Επανα¬ 
σύσταση Πρωτοβάθμιων Πενταμελών Επιτροπών του 
ν. 2643/1998», όπως τροποποιήθηκε και ισχύει σήμερα. 

6. Το υπ’ αριθμ. 1653/10.7.2006 έγγραφο της Εθνικής 
Συνομοσπονδίας Ατόμων με Ειδικές Ανάγκες (Ε.Σ.Α.Ε.Α.), 
αποφασίζουμε: 


Τροποποιούμε την υπ’ αριθμ. 95863/8.7.2005 απόφαση 
«Επανασύσταση Πρωτοβάθμιων Πενταμελών Επιτροπών 
του ν. 2643/1998», κατά το μέρος που αφορά τους εκπρο¬ 
σώπους της Ε.Σ.Α.Ε.Α. της Επιτροπής Αττικής με έδρα 
την Αθήνα και ορίζουμε αντί του Γρ. Λεοντόπουλου τον 
Χρήστο Νάστα ως αναπληρωτή του Θωμά Κλεισιώτη. 

Κατά τα λοιπά ισχύει η ανωτέρω απόφαση, όπως έχει 
τροποποιηθεί και ισχύει σήμερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 19 Ιουλίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθμ. 200595 (7) 

Καθορισμός αριθμού θέσεων για το Δήμο Γέρακα που 
πληρούνται από άτομα που προστατεύονται από το 
ν. 2643/1998 και κατανομή των θέσεων αυτών. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 3 του 
ν. 2643/1998 (220/Α') «Μέριμνα για την απασχόληση 
προσώπων ειδικών κατηγοριών και άλλες διατάξεις», 
όπως ισχύει μετά την τελευταία τροποποίηση του με 
τις διατάξεις του άρθρου 11 του ν. 3051/2002 (220/Α') 

«Συνταγματικά κατοχυρωμένες ανεξάρτητες αρχές. 

ρυθμίσεις». 

2. Τις διατάξεις του άρθρου 8 του ν. 3051/2002. 

3. Τις διατάξεις των περιπτώσεων α' και γ' της παρ. 
4, του άρθρου 1 του ν. 3454/2006 (75/Α') «Ενίσχυση της 
οικογένειας και λοιπές διατάξεις». 

4. Την υπ’ αριθμ. 80030/19.4.2006 κοινή απόφαση του 
Πρωθυπουργού και του Υπουργού Απασχόλησης και Κοι¬ 
νωνικής Προστασίας «Ανάθεση αρμοδιοτήτων στον Υφυ¬ 
πουργό Απασχόλησης και Κοινωνικής Προστασίας». 

5. Το υπ’ αριθμ. 3770/12.7.2006 έγγραφο του Δήμου 
Γέρακα για την επικείμενη έκδοση προκήρυξης, πλή¬ 
ρωσης τριάντα οκτώ (38) συνολικά θέσεων εργασίας 
τακτικών υπαλλήλων, διαφόρων κατηγοριών, κλάδων 
και ειδικοτήτων, για το Δήμο Γ έρακα. 

6. Το γεγονός ότι η απόφαση αυτή δεν προκαλεί δα¬ 
πάνη σε βάρος του κρατικού προϋπολογισμού, απο¬ 
φασίζουμε: 

Α. Σε συνέχεια της υπ’ αριθμ. 200595/2.9.2005 (ΦΕΚ 
483/3.11.2005) προηγούμενης απόφασής μας, καθορί¬ 
ζουμε το συνολικό αριθμό των θέσεων εργασίας για το 
Δήμο Γ έρακα, που πρόκειται να πληρωθούν από άτομα 
που προστατεύονται από τις διατάξεις του ν. 2643/1998, 
σε τρεις (3). 

Β. Κατανέμουμε τον ανωτέρω αριθμό θέσεων κατά 
κατηγορία προστατευομένων προσώπων, ως εξής: 


ΚΑΤΗΓΟΡΙΑ 

ΠΡΟΣΤΑΤΕΥΟΜΕΝΩΝ 

ΠΡΟΣΩΠΩΝ 

©ΕΣΕΙΣ 
ν. 2643/1998 

α) Πολύτεκνοι (περίπτωση α' της παρ. 
1, άρθρου 1 ν. 2643/1998) 

1 

β) Εθνική Αντίσταση (περίπτωση γ’, 
της παρ. 1, άρθρου 1 ν. 2643/1998) 

1 

γ) Τρίτεκνοι (περίπτωση ε', της παρ. 1 
του άρθρου 1 ν. 2643/1998) 

1 

Γ. Κατανέμουμε τις ανωτέρω θέσεις ως εξής: 


ΝΟΜΑΡΧΙΑ 

ΦΟΡΕΑΣ 

ΚΛΑΔΟΣ/ 

ΕΙΔΙΚΟΤΗΤΑ 

ΚΑΤΗΓΟΡΙΑ 

ΠΡΟΣΤΑΣΙΑΣ 

ΘΕΣΕΙΣ 
ν. 2643/ 
1998 

ΑΝΑΤΟΛΙΚΗΣ 

ΑΤΤΙΚΗΣ 

Δήμος 

Γ έρακα 

ΔΕΙ 

Διοικητικών 

Πολυτέκνων 

1 

« 

« 

ΥΕ16 

Γ ενικών 
καθηκόντων 

Εθνικής 

Αντίστασης 

1 

« 

« 

ΥΕ16 

Γ ενικών 
καθηκόντων 

Τ ρίτεκνων 

1 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 21 Ιουλίου 2006 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 511801 (8) 

Αναστολή λειτουργίας Γ ραφείου Ρουμανίας με έδρα το 
Βουκουρέστι καθώς και παραρτήματος Βουλγαρίας 
με έδρα τη Σόφια. 

Η ΥΠΟΥΡΓΟΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη τις διατάξεις: 
α. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

β. Τον ν. 2160/1993 «Ρυθμίσεις για τον Τουρισμό και 
άλλες διατάξεις» (Φ.Ε.Κ. 118/Α'/19.7.1993), όπως ισχύει 
σήμερα. 

γ. Το π.δ. 122/2004 «Περί ανασύστασης του Υπουργείου 
Τουρισμού» (ΦΕΚ 85/Α72004). 


δ. Το ν. 3270/2004 (ΦΕΚ 187/Α711.10.2004) «Αρμοδιότη¬ 
τες του Υπουργείου Τουριστικής Ανάπτυξης και θέματα 
Τουρισμού». 

ε. Το π.δ. 149/2005 «Οργανισμός του Υπουργείου Του¬ 
ριστικής Ανάπτυξης» (ΦΕΚ 211/Α722.8.2005) και ειδικό¬ 
τερα κεφ. Δ άρθρο 19 παρ. 1 και 2 περί διάρθρωσης και 
αρμοδιοτήτων Υπηρεσιών Εξωτερικού και το άρθρο 35 
του ν. 3419/2005. 

στ. Το π.δ. 33/2006 «Διορισμός μελών της Κυβέρνησης 
και Υφυπουργών» (ΦΕΚ 35/Α715.2.2006). 

ζ. Την υπ’ αριθμ. 14689/1.12.2005 απόφαση του Υπουρ¬ 
γού Τουριστικής Ανάπτυξης» (ΦΕΚ1769/Β/15.12.2006)περί 
έναρξης λειτουργίας του Γ ραφείου Ρουμανίας με έδρα 
το Βουκουρέστι και του Παραρτήματος Βουλγαρίας με 
έδρα τη Σόφια. 

η. Το γεγονός ότι αφενός οι ανάγκες της τουριστι¬ 
κής αγοράς στις ως άνω χώρες δεν δικαιολογούν υπό 
τις παρούσες συνθήκες την λειτουργία των ως άνω 
Γ ραφείων και αφετέρου δεν υπάρχει σχετική πίστωση 
στον εγκεκριμένο προϋπολογισμό εξόδων Διοίκησης και 
Λειτουργίας Υπηρεσιών Εξωτερικού οικονομικού έτους 
2006, η ανωτέρω υπό στοιχείο (ζ) απόφαση δεν είναι 
δυνατόν να υλοποιηθεί. 

0 Το γεγονός, ότι από τις διατάξεις της απόφασης 
αυτής δεν προκαλείται δαπάνη στον κρατικό προϋπο¬ 
λογισμό, αποφασίζει: 

I. Την αναστολή Λειτουργίας του Γ ραφείου Εξωτερικού 
του Υπουργείου Τουριστικής Ανάπτυξης στην Ρουμα¬ 
νία με έδρα το Βουκουρέστι και του Παραρτήματος 
Βουλγαρίας με έδρα τη Σόφια, σύμφωνα με το άρθρο 
19, παρ. 1, εδαφ. Ιζ και την παρ. 2 του κεφ. Δ του π.δ. 
149/2005, για τους αναφερόμενους στο αιτιολογικό της 
παρούσης λόγους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2006 

Η ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΔΙΑ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή 00: 


Τεύχος 

Περίοδος 

ευπο 

Τεύχος 

Περίοδος 

ΕΙΙΒ0 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θυτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή σά-τοιπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, ίοχ: 210 - 4071010 ίπίοτηοΐ: Ιι«ρ://νννννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙθγπθΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ , Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 ουτο ανά έτος παλαιόπιτας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβτηβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν· 0 ΐ.αΐ' - ί-υιώΙ: ννβί)ίτΐ35ΐ6Γ(5)0ί·ατ 

